En delegation fra det tekniske universitet i Kinas hovedstad Beijing beseglede i dag aftalen om et tættere samarbejde med Aalborg Universitet. Den nye samarbejdspartner er især interesseret i miljøteknik og miljøledelse. Samarbejdet skulle også gerne give kineserne bedre uddannede undervisere. Og endelig er de vilde med undervisningsformen på Aalborg Universitet. - Vi er meget imponerede over den projektbaserede undervisning og de resultater, den har opnået. Det er noget meget nyt for vores universitet, siger vicepræsident ved Beijing University of Technology, Ma Zhicheng. For Aalborg Universitet handler det om udveksling af studerende - og om adgangen til ny forskning. - Hovedpointen i de her samarbejder er jo at lave forsøg og forskning, der ikke er råd til i det danske system, siger rektor Finn Kjærsdam, Aalborg Universitet.

Referat:
Endnu et kinesisk universitet skal hjælpe kollegerne i Aalborg med den forskning, der ikke er råd til herhjemme.